Diari Oficial de la Generalitat Valenciana


Sumari del DOGV 5334, del 29-08-2006 (2006/9695)

RESOLUCIÓ de 26 de juliol de 2006, de la Direcció General d'Ordenació, Avaluació i Investigació Sanitària de la Conselleria de Sanitat, per la qual es renova l'acreditació per a l'activitat d'extracció i trasplantament de progenitors hematopoètics de medul·la òssia i de sang perifèrica autòlegs a l'Hospital Clínic Universitari de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5334

Data del DOGV
:   29-08-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/9695


Data del document
:   26-07-2006

Organisme emissor
:   Conselleria de Sanitat

Tipus de document
:   Resolució

Descriptors 

:   * València
    * establiment hospitalari
    * trasplantament d'òrgans

RESOLUCIÓ de 26 de juliol de 2006, de la Direcció General d'Ordenació, Avaluació i Investigació Sanitària de la Conselleria de Sanitat, per la qual es renova l'acreditació per a l'activitat d'extracció i trasplantament de progenitors hematopoètics de medul·la òssia i de sang perifèrica autòlegs a l'Hospital Clínic Universitari de València. [2006/9695]  
L'Hospital Clínic Universitari de València obtingué acreditació per a fer extracció i trasplantament de progenitors hematopoètics de medul·la òssia i de sang perifèrica autòlegs mitjançant una resolució del secretari general de la Conselleria de Sanitat de 2 de novembre de 2001.   
Manuel Montánchez Morera en representació, director de l'Hospital Clínic Universitari de València, va presentar una sol·licitud de renovació d'acreditació per a l'activitat d'extracció i trasplantament de progenitors hematopoètics de medul·la òssia i de sang perifèrica d'autòlegs en l'Hospital Clínic Universitari de València amb data 5 de juliol de 2006.   
La Direcció General d'Assistència Sanitària i la direcció del Programa de Trasplantaments de la Comunitat Valenciana emeten un informe favorable sobre la renovació sol·licitada.  
Fonaments jurídics  
1. La Direcció General d'Ordenació, Avaluació i Investigació Sanitària de la Conselleria de Sanitat és competent segons que disposen l'Orde de 13 de gener de 2006, sobre acreditació de centres sanitaris de l'Agència Valenciana de Salut per a la pràctica d'activitats d'extracció i trasplantament d'òrgans, teixits i cèl·lules, el Decret 176/2004, de 24 de setembre, sobre autorització de Centres, Servicis i Establiments Sanitaris i el Decret 26/2005, de 4 de febrer, pel qual s'aprova el Reglament Orgànic i Funcional de la Conselleria de Sanitat.   
2. Es complix el que establix el Reial Decret 2070/1999, de 30 de desembre, pel qual es regulen les activitats d'obtenció i utilització clínica d'òrgans humans i la coordinació territorial en matèria de donació i trasplantament d'òrgans i teixits i s'ha complit el que establix l'Orde de 13 de gener de 2006 de la Conselleria de Sanitat.   
Vistos els antecedents de fet, els preceptes legals citats i els altres que hi siguen aplicables, resolc renovar l'acreditació per a extracció i trasplantament de progenitors hematopoètics de medul·la òssia i de sang perifèrica autòlegs a l'Hospital Clínic Universitari de València. Esta acreditació és vàlida per un període de cinc anys, a partir de la data de la present resolució.  
L'acreditació pot ser revocada en qualsevol moment, si s'alteren o incomplixen els requisits i les consideracions que l'han feta possible.  
Per a l'activitat que s'acredita, el centre queda sotmés a la inspecció i control del Servici de Trasplantaments de la Comunitat Valenciana, adscrit a la Direcció General d'Assistència Sanitària.  
Que es notifique esta resolució a les persones interessades, amb l'advertiment que no exhaurix la via administrativa i que hi poden interposar un recurs d'alçada davant del conseller de Sanitat en el termini d'un mes comptador des de l'endemà de la data de notificació.  
València, 26 de juliol de 2006.. La directora general d'Ordenació, Avaluació i Investigació Sanitària: Pilar Viedma Gil de Vergara.